வழங்குபவர் டேவிட் அட்டன்பரோ
எந்த காலத்திலும் ஆச்சரியத்தை உண்டாக்ககூடிய, அதே சமயம் பிரபலமான ஒரு விலங்கு
இருந்துள்ளது என்றால் அது நிச்சயமாக டைனோசர் தான்.
டிரைனோசரஸ் ரெக்ஸ்.
நம் அனைவரிடத்திலும் கற்பனையைக் கிளரும் ஒரு விலங்கு அது.
அது எந்த மாதிரி விலங்காக இருந்தது?
பார்க்க எப்படி இருந்தது? எப்படி வாழ்ந்தது?
இப்போது, விஞ்ஞான ஆய்வுகள் இதற்கெல்லாம் விடையளிக்கிறது.
இது டி. ரெக்ஸ்சைப் பற்றியது மட்டும் இல்லை,
அதன் கூடவே வாழ்ந்த மற்ற விலங்கினங்களைப் பற்றியதும் தான்.
மேலும் இப்போது வந்துள்ள இமேஜிங் தொழில் நுடபம் அவற்றையெல்லாம் உயிர் பெற்று எழச்செய்கிறது.
பூமி கிரகம், 66 மில்லியன் வருடங்களுக்கு முன்.
இராட்சஸ பறவைகளால் வானமெல்லாம் நிறைந்திருந்தது.
கடல்களிலோ, பூதாகாரமான ஊர்வனங்கள் ஆழத்தை ரோந்து சுற்றி வந்தவண்ணம் இருந்தன.
மற்றும் நிலத்திலோ, அனைத்து வகையான டைனோசர்களும்,
உயிர் வாழ போராட்டத்தைச் சந்திக்கின்றன.
டைனோசர்களால் ஆக்கிரமிக்கப்பட்ட உலக்கதைப் பற்றி இப்போது நமக்கு பல தகவல்களும் கிடைத்துள்ளன.
இது அவற்றின் கதை தான்.
கடற்கரைகள்
இன்லாண்ட் பெருங்கடலிலன் தெற்கு முக கடற்கரை,
வட அமெரிக்காவை பிரிக்கும் இடம்.
அந்த இடத்தின் கொடூர வேட்டை மிருகத்தின் தடங்கள் உள்ளன.
ஒரு டிரைனோசரஸ் ரெக்ஸ் தண்ணீரில் இறங்கி உள்ளது.
காற்று நிரம்பிய எலும்புகள், மற்றும் வலிமையான பின்னங்கால்கள்
ஆகியவற்றின் மூலம், டி. ரெக்ஸினால் சிறப்பாக நீந்த முடிகிறது.
தன் குட்டிகளுடன் போய் கொண்டிருக்கும் ஒரு வளர்ந்த ஆண் விலங்கு தான் இது.
ஒரு பயணத்தில் தன்னைத் தொடரக்கூடிய அளவிற்கு வளர்ந்து விட்ட அந்த குட்டிகளோடு
அந்த கடற்கரையை ஒட்டியிருக்கும் பல தீவுகளில் ஒன்றுக்கு, இவை போகின்றன.
தூரம் குறைவுதான், ஆனால் ஆபத்துகளுக்கு குறையில்லை.
ஒரு மொசாசர்.
இந்த ராட்சஸ கடல் ஓணான், கிட்டத்தட்ட டைர்னோசரை விட இரண்டு மடங்கு பெரியது
மற்றும் அதன் எடையோ 15 டன்களுக்கும் அதிகமாக இருக்கும்.
இந்த கிரகத்தில் அதுவே மிகப் பெரிய வேட்டை விலங்கு.
வழக்கமாக மொசாசர்கள் ஆமைகளை உணவாக உண்ணக்கூடியவை தான்.
ஆனால் இந்த குறிப்பிட்ட வகை, கொறித்து சாப்பிட வசதியாக இருக்கும்.
ஒரு வயது வந்த டி. ரெக்ஸ், தண்ணீரில் இருந்தாலும்,
தன்னைத் தானே நன்றாக காத்துக்கொள்ளும் திறமை உடையது.
ஆனால் அதன் குட்டி, இதன் அருகிலேயே தான் இருக்க வேண்டும்.
டிரைனோசரஸ் ரெக்ஸ், 15 குட்டிகளை ஈன்றால் அதில் குறைந்தது மூன்றில்-இரண்டு குட்டிகள்
முதல் வருடத்திலேயே அழந்து விடுகின்றன.
இப்போது அவற்றில் நான்கு குட்டிகளே உள்ளன.
இந்த தீவு, பாதுகாப்பையும், ஏராளமான உணவையும் கொண்டுள்ளது.
மிகப் பெரிய இரண்டு-டன் எடையுள்ள ஆமைகள் இங்கு வந்து ஓய்வு எடுத்துக் கொள்கின்றன.
இந்த ஆமைக்காகத் தான், அந்த ஆண் விலங்கு இங்கு வந்துள்ளது.
அது இறந்துவிட்டது, அந்த டைர்னோசருக்கு அந்த அழுகும் உடலின் நாற்றம் வந்துவிட்டது.
அந்த அழுகிக்கொண்டிருக்கும் ஆமையின் அடிவயற்றை மட்டும் எடுக்க முடிந்தால்,
அதற்கு சுமார் 2000 பவுண்டுகளுக்கும் மேலான இறைச்சி சுலபமாக கிடைத்துவிடும்.
இயற்கையாகவே, டி. ரெக்ஸின் தாடைகள் மிகவும் வலிமையானவை.
அதோடு கடிக்கும்போது, அது ஐந்து டன்கள் அழுத்தம் கொடுத்து கடிக்கக்கூடும்.
அந்த குட்டிகளும் ஆவலாக சுவைக்க காத்திருக்கின்றன, ஆனால் அந்த ஆண் அதை பகிர தயாராக இல்லை.
தங்களுக்குத் தேவையான உணவை அவையே வேட்டையாட கற்க வேண்டிய நேரம் வந்துவிட்டது.
எனினும், அந்த கடற்கரையில் அதிகமான உணவு கிடைக்கும் எனத் தோன்றவில்லை.
ஆனால், மாலைப் பொழுது வர, வர, எல்லாமே மாற ஆரம்பிக்கின்றன.
புதைந்திருக்கும் முட்டைகளிலிருந்து ஆமைக் குட்டிகள் வெடித்து, வெளியேறி, நீருக்கு ஓடுகின்றன.
இந்த இளம் டி. ரெக்ஸ் குட்டிகள், மிக சிறப்பான பயிற்சிக்கூடத்திற்கு கொண்டு வரப்பட்டுள்ளன.
வெடித்து வெளியேறும் குட்டி ஆமைகள் தான், இந்த தொழில் பழகும் விலங்குகளுக்கு சரியாக இருக்கும்.
எந்த வேடனுக்கும் குறுகுறுப்பு மிக அவசியம்.
கற்பதற்கு ஏராளமாக இருக்கிறது.
பெரியது மற்றும் குட்டி இருவருக்கும் போதுமான அளவில் இங்கு உணவு கிடைக்கும்.
மேலும், எதுவுமே கிடைக்கவில்லை என்றாலும்,
மற்றவருடைய உணவை திருடி சாப்பிடலாமே.
பூமி எங்கும்,
அதிக ஆழமில்லா கடற்கரைகள் சுமார் 25 மில்லியன் சதுர மைல்கள் பரப்பளவில் விரிந்து இருக்கின்றன.
அது மிகப்பெரிய கண்டத்தையும் விட அதிகமானது.
அதுவும், நீரில் உள்ள போஷாக்கு நிறைந்த உணவு,
இவற்றுக்கு இந்த இடத்தை மிக முக்கியமான இடமாக உருவாக்கி உள்ளது.
கரையோரங்களில் எல்லாம்,
போஷாக்கு நிறைந்த ஆகாரம், ஆழ்கடலிலிருந்து வருகின்றன, அவை உயிர்களுக்கு உணவாகின்றன.
குறிப்பாக இங்கே அதிக செழிப்புள்ள வடக்கு அட்லான்டிக் கடலில்,
கூட்டம் கூட்டமாக மீன்கள் கடற்கரைக்கு மிக அருகில் வருகின்றன.
இந்த இடங்களில் ஒரு குறிப்பட்ட வகை விலங்கு செழித்து, வசிக்கும் காலனிக்களை உருவாக்குகின்றன.
பறக்கும் ஊர்வனங்கள். டெரோசர்கள்.
இங்கு வட ஆப்பிரிக்க கடற்கரைகளில், அந்த இனத்தின் ஏழு வகைகள் காணப்படுகின்றன.
அவை இங்கு இரைத் தேடி வந்து, உண்டு, ஓய்வெடுத்து, தங்கள் குட்டிகளை வளர்க்கின்றன.
டெதிட்ராகோகள் தரையில் இருப்பதற்கு வேண்டிய ஆற்றலை பெற்றிருக்கின்றன
அதோடு அவை இங்கு கூடு கட்டுவதோடு மட்டுமல்லாமல், அவற்றின் குஞ்சுகளையும் பாதுகாக்கின்றன.
அதோடு அவற்றின் குஞ்சுகளுக்கு நிச்சயமாக பாதுகாப்பு தேவைப்படுகிறது.
கத்தியைப் போல மூக்குடைய பாஸ்பேடோட்ராகோ.
பாதுகாப்பில்லாத குட்டிகளை பறித்து சாப்பிடும் வாய்ப்பைத் தேடிக் கொண்டே,
இங்குள்ள ஒன்பது-அடி-உயரமுள்ள ஒரு வேட்டை விலங்கு, இந்த காலணிகளை எப்போதும் சுற்றி வரும்.
ஆனால் சில வகையான டெரோசர்கள், நிலத்தில் வாழ்வதற்கு சரியாக பரிணாம வளர்ச்சி அடையவில்லை.
அவற்றுக்கு சற்றே வேறுவிதமான கூடுகட்டும் உத்தி உள்ளது.
வேட்டை விலங்குள் அவ்வளவாக வராத இடத்தில் தான், அவை கூடு கட்டும்.
இது போன்ற தனித்து நிற்கும் உச்சிகள், மிகப்பொருத்தமானவை.
டெரோசர்களின் முட்டைகள், சொரசொரப்பாகவும், எளிதில் காய்ந்து போகக்கூடியதாகவும் இருக்கும்,
ஆகையால் அவை மூடப்பட்டிருக்க வேண்டும்.
இந்த கடல்பாசிகளுக்கு கீழே, ஏதோ அசைகிறதே.
சில அங்குலங்கள் உயரமே உள்ள, ஒரு சின்ன அல்சியோன் குட்டி இது,
அதன் எடை, இரண்டு அவுன்சுகளுக்கும் குறைவு தான்.
சுமார் இரண்டு மாதங்களுக்கு முன், இவற்றின் தாய்மார்கள் இந்த முட்டைகளை இங்கு விட்டுச் சென்றன.
ஒன்றுக்கு ஒன்று கூவி அழைத்துக் கொள்வது, முட்டைகள் பொறிப்பதை ஒருங்கிணைக்கிறது.
பெரும் எண்ணிக்கைகளில் பாதுகாப்பு உள்ளது.
அவற்றின் முதல் உந்தல், மலை ஏறுவது தான்.
நூற்றுக்கணக்கான கூடுகளிலிருந்து வெளிவந்த குட்டிகள் எல்லாம் மலை உச்சியில் இணைந்து,
தங்கள் முதல் பறக்கும் அனுபவத்திற்கு தயாராகின்றன.
ஆனால் அவற்றின் இறக்கைகள் இன்னும் சரியாக வளரவில்லை.
நெடு விரலின் எலும்புகள், அவற்றின் இறக்கை சவ்வுக்கு உறுதியான தெம்பைக் கொடுத்து,
முதலில் நீட்டி பின்னர் இணைந்து நிற்க வேண்டும், அதற்கு சில மணி நேரம் எடுத்துக் கொள்ளும்.
ஆனால் அவற்றால் எப்போதும் இங்கே இருக்க முடியாது.
அவற்றின் எலும்புகள் மிகவும் இலகுவானவை, கிட்டத்தட்ட 90 சதவிகிதம் காற்றிற்கு ஏற்றவை,
அதனால் பறக்க ஆரம்பிப்பதற்கு கொஞ்சம் முயற்சியே போதும்.
இருந்தாலும், பறக்கும் பயிற்சிகள் தேவைதான்.
அதை சரியாகச் செய்ய ஒரே சந்தர்ப்பம் கிடைக்கும்
அதுவும் முதல் முறையாக பறக்கும்போது.
அந்த மலையின் செங்குத்து உச்சிகள், காற்றை மேல் எழும்பச் செய்கின்றன, அதுவும் உதவியாக இருக்கும்.
எனவே, அங்கு ஒன்று கூடி இருப்பது, அடிக்கும் காற்றை சமாளித்து,
நிலப்பரப்பை நோக்கிச் செல்ல சாதகமாகவே அமையும்.
ஆனால் எந்த குட்டியுமே குதிக்க தயாராக இல்லை.
எப்படியோ, கடைசியில் ஒரு இளம் குஞ்சு அதைச் செய்து மற்றவற்றை பின்தொடரச் செய்கிறது.
அவை, கடற்கரைக்கோ அல்லது அங்குள்ள அந்த காலனிகளை நோக்கிப் போகவில்லை.
அதற்கும் அப்பால் உள்ள அந்த பனிமூட்ட காடுகளுக்குள் அவை போக வேண்டும்.
பார்பரிடாக்டைலஸ்.
வலிமையான, வேட்டையாடும் டெரோசர்கள், சாதாரணமாக, அவை மீன்களை உண்பவை.
ஆனால் இந்தக் குஞ்சுகள், மிகவும் சுவையாக இருப்பவை, அவற்றை விட்டுவிட முடியாது.
தப்பிக்கும் வழிகளில் ஒன்று, இறக்கைகளை மடித்துக் கொண்டு, அப்படியே விழுவது.
ஆனால் உயரம் குறைந்தால் அவற்றுக்கு அந்த காடுகளை அடைவதில் சிரமம் ஏற்படும்.
காலனியல் மோதி இறங்கிவிட்டது ஒன்று.
புதிதாக வெளியே வந்த குஞ்சுகளுக்கு அது மிக ஆபத்தான இடம்.
அந்த முதல் தலைமுறைக் குஞ்சுகளில் ஒன்று, அதிர்ஷ்டவசமாக உயிர் தப்பியது...
இன்னும் சரியான திசையில் தான் போய் கொண்டிருக்கிறது.
சரணாலயம்.
மீதமுள்ள குஞ்சுகளில், மிகச் சிலதே இவ்வளவு தூரம் வருகின்றன.
ஆனால் அவற்றிற்கோ,
ஒரு டெரோசருக்குத் தேவையான உணவு மற்றும் இருக்க இடம், எல்லாமே அந்தக் காடு தருகிறது.
அடுத்த ஐந்து வருடங்களுக்கு, இதுதான் அவற்றின் வீடாகும்.
அதன் பின், அவை வளர்ந்து, மற்ற பெரிய பறவைகளுடன் சேர்ந்து,
ஆழ்கடலில் மீன் பிடிக்கச் செல்லும்.
ஆழ்கடலில் மீன் பிடித்து வாழ்நாட்களை கழிக்கும் சில கடல் வாழ் விலங்குகளும்
இந்த கடற்கரைக்கு அவ்வப்போது வர வேண்டும், ஒரு குறிப்பிட்ட காரணத்துக்காக.
தண்ணீருக்குள் மூழ்கியிருக்கும் கண்டமான ஜீலான்டியாவில்,
ஒரு நீண்ட பயணம் முடிவிற்கு வந்து கொண்டிருக்கிறது.
இவை தான் துரங்கிசார்கள்,
முப்பது அடியுள்ள ராட்சஸ கடல் ஊர்வன வகை.
இந்த பெண் விலங்குடன் வருவது ஆறுமாதமான அதன் குட்டி.
அதிகபட்சமாக, அது இரண்டாண்டுகளுக்கு ஒரு முறை, ஒரே ஒரு குட்டி தான் போடும்.
அது ஒரு பெரும் முதலீடு தான்,
அதுவும் அதன் மூலமாகத்தான் தாய்கும் குட்டிக்கும் உள்ள அந்த உறவு மிக முக்கியமானதாகிறது.
இந்த குறிப்பிட்ட வளைகுடாவிற்கு தன் குட்டியை பல மைல்களுக்கு அப்பாலிலிருந்து அழைத்து வந்துள்ளது.
மேலும் அவை தனித்தும் இல்லை.
தென் பசிஃபிக் ஆழ்கடலில் இருக்கும் துரங்கிசார்களும் இங்கே வருகின்றன.
பெண்களை ஈர்க்க, ஆண்களும் இங்கே ஒன்று கூடுகின்றன.
ஆனால் இப்போதைக்கு, காதல் என்பது, அந்த பெண்ணின் எண்ணத்தில் முன்னுரிமை பெறவில்லை.
சில இடங்களில் மட்டுமே கிடைக்கும் ஒரு பொருள் இந்த வளைகுடாவில் உள்ளது.
கடினமான, உருண்டையான, வழவழப்பான கூழாங்கற்கள் இங்கு கிடைக்கின்றன.
அவை நதியின் ஓட்டத்தினால் உருவாக்கப்பட்டவை, ஆனால் அவற்றை கண்டுப்பிடிப்பது கடினம்.
இருப்பினும், இங்கே, நீர்வீழ்ச்சிக்கு கீழே இருக்கும் அந்த குளத்தில்,
அவை நிறைந்து கிடக்கின்றன.
அதிலிருந்து துரங்கிசார்கள் தங்களுக்கு வேண்டியதை எடுத்துக் கொள்ளலாம்.
அதன் பின் அவை, வியக்கத்தக்க ஒன்றைச் செய்கின்றன.
அவை அந்த கூழாங்கற்களை விழுங்குகின்றன.
அந்த கூழாங்கற்கள் அதன் எடையை அதிகரிக்கவும், இரைப்பை கற்களாகவும் பயன்படுகின்றன.
இரைப்பைக்கற்கள் அவற்றின் வயிற்றிலேயே தங்கிவிட்டு
வாயால் மெல்ல முடியாத உணவை அரைத்துவிடும்.
ஒரு இளம் விலங்கிற்கு,
முதல் முறை, கூழாங்கற்களை விழுங்குவது எளிதான காரியமல்ல.
அதற்கு பயிற்சி தேவை.
ஆனால், அதே சமயம், அதன் தாய்க்கு, ஆண்களில் ஒரு பொருத்தத்தைத் தேர்ந்தெடுக்கும் வாய்ப்பைத் தருகிறது.
அந்த குட்டிக்கு, கடைசியில், வெற்றி கிடைத்துவிட்டது.
இப்போது, தனக்கு வேண்டியதை அதனால் விழுங்க முடியும்.
அதோடு, அது வளரும் போதும், இங்கு மீண்டும் வந்து இன்னும் கற்களை எடுத்துக்கொள்ளும்.
இப்போது அந்தக் குடும்பம் இந்த கடற்கரையை விட்டு வெளியேறி,
மீண்டும் கடலுக்குள் இரை தேடச் செல்லும் நேரம் வந்துவிட்டது.
அதோடு, இளம் துரங்கிசாருக்கு,
வயது வந்த பிராயத்தை தொடுவதற்கு, அது ஒரு முக்கியமான படியாகும்.
தென் ஐரோப்பாவில்,
அட்லான்டிக் ஆழ்கடல் டெதிஸ் பெருங்கடலுடன் கலக்கும் பகுதியில்,
கடலோர உயிரினங்களின் எண்ணிக்கை, மிகப் பெரிய அளவில் வித்தியாசங்களுடன் காணப்படுகிறது.
கடலின் அளவு உயர்ந்து வருகிறது என்றால், அதன் பொருள், எண்ணற்ற தீவுகள் நீருக்குள் மூழ்கியிருக்கின்றன
அவை கடற்பாசிகளாலும், கிளிஞ்சல்களாலும், மற்றும் பவளங்களாலும் மூடப்பட்டுள்ளன.
இந்த ஆழமற்ற கரைகளில், உள்ளே வரும் சூரிய ஒளியை, பவளங்கள் தங்களுக்குச் சாதகமாக்கிக் கொள்கின்றன,
தங்களுக்குள் உண்டாகும் திசுக்களில் வளரும் ஒருவகை பாசியுடன் கூட்டுறவை உண்டாக்குகின்றன.
கடலின் சுழற்சியில் மிதந்து வரும் மிகச்சிறிய உணவு துகள்களை சேகரிக்கின்றன.
கற்பாறைகளின் மேல் இது போன்ற வகைவகையான கடல் வாழ் உயிரினங்கள் ஒட்டிக்கொள்கின்றன.
ஆனால் அதில் ஒரு பாறை மட்டும் எதுவும் இல்லாமல் மழுங்கிக் காணப்படுகிறது.
அதற்கு அப்பால், ஆழமான சறுக்கிய நிலப்பரப்பும், ஆழ் கடலும்
கடல் வாழ் வேட்டை விலங்குகளுக்கு வீடாகிறது...
மற்றும் ஜாக்கிரதையாக இல்லாத மேல்மட்ட மீன்களுக்கு ஆபத்தான இடமாகிறது.
ஆனால் இந்த பிக்னோடான்ட் மீனுக்கு பயப்பட அவசியமே இல்லை.
இதுதான் ஹாஃப்மன்ஸ் மொசாசர், ஆழ்கடலின் மிக பயங்கரமான வேட்டை விலங்கு.
எனினும் அது இங்கு இரை தேடி வரவில்லை. அது வந்திருப்பது சுத்தம் செய்து கொள்வதற்கு.
மொசாசர்கள் ராட்சஸ ஓணான்கள் தான், அவற்றுக்கு ஓணானைப் போல் வெட்டப்பட்ட நாக்கும், மற்றும்
இனச்சேர்க்கை காலங்களில், ஓணானைப் போலவே பல நிற தோலும் இருக்கும்.
இப்போது, பழைய சருமத்தை களைய வேண்டும்.
சிறப்பாக காட்சியளிக்க வேண்டிய நேரம் வரும்போது,
உடல்-முழுவதிலும் உள்ளதை சுறண்டி எடுத்துவிடுவது தான் நல்லது.
மீன்களும், செம்மீன்களும் அதனுடைய உடலிலிருந்து விழும் சருமப்பகுதியை உண்டு விடும்.
மேல் பகுதிக்கு வருவது, இந்த கடல் வாழ், காற்று-சுவாசிக்கும் ஓணான்,
நுரையீரலை நிரப்பிக் கொள்ளவும்,
ஒய்வெடுக்கவும் உதவுகிறது.
ஒரு எதிரி.
இன்னும் இளைய ஆண், ஆளுமைப் பகுதியைப் பெற சவால் விடுகிறது.
வயதான ஆணுக்கு எடை அதிகம், 15 டன்களுக்கும் மேல் உள்ளது.
ஆனால் எதிரியோ, நுணுக்கமானவன்.
இதைப் போல சமமான திறனை உடையவை சண்டையிடும் போது, அவை பயங்கரமாக இருக்கக்கூடும்.
மொசாசர்கள், எதிரிகளின் உடைந்து நொறுங்கிய பற்கள் அவற்றின் மண்டையோடுகளுக்குள் பதிந்து
இருப்பதோடு கண்டுபிடிக்கப்பட்டுள்ளன.
வயதான ஆண், மூச்சிழுத்துக் கொள்கிறது.
இப்போது சூழல் அதற்கு சாதகமாக உள்ளது.
தன் எதிர்யை கீழே இழுத்து அதை மூழ்கடிக்க முடியும்.
வயதான ஆணுக்கு வெற்றி கிடைத்துவிட்டது.
இன்னும் சிறிது காலத்திற்காவது இந்த ஆழமில்லாப் பகுதி அதனுடைய ஆளுமையில் தான் இருக்கும்.
வட அமோரிக்காவின் கடற்கரையோரம் ஒரு பிறை நிலா தெரிகிறது.
அதைத் தொடரும் அமைதியான, இருண்ட இரவுகளில், ஒரு அரிய, அழகிய நிகழ்வு நடக்கிறது.
இன்றிரவு, ஆழத்திலும், ஒளியிருக்கிறது.
மிளிரும் அம்மோனைட்டுகள், பாதாளத்திலிருந்து மேலே எழுகின்றன.
அம்மோனைட்டுகள் என்பன மொல்லஸ்குகள், அவை ஆக்டொபஸ், ஸ்குவிட் வகையோடு தொடர்புள்ளது.
இந்த வகை ஸ்காஃபிடிட்ஸ் மனித கையளவு தான் இருக்கும்.
வாரக் கணக்கில் அவையெல்லாம், கரையோர ஆழங்களில் கூடி வந்துள்ளன.
ஆழத்தில் இந்த ஒளி, பிளாங்டனை உணவாக உட்கொள்ள அவற்றை ஈர்க்க உதவலாம்.
ஆனால் இன்று இரவு, அது வேறு ஒரு விஷயத்திற்கு பயன்படுகிறது.
அவை மேல் மட்டத்திற்கு வந்திருப்பது இனச்சேர்க்கைக்காக.
விரைவில், ஒவ்வொரு பகுதியிலும் ஆயிரக் கணக்கில் அவை கூடியிருப்பதை பார்க்க முடிகிறது.
அக்கம்பக்கத்தல் இருப்பவற்றை தூண்டி விடுகிறது, அதை அடுத்தும் செய்ய,உயிரியல் ஒளிர்வை உண்டாக்குகின்றன.
அவற்றின் நரம்பு மண்டலம் மிகவும் சிக்கலானது,
அவை ஃபோட்டோசைட்டுகள் எனும் ஒளி-உண்டாக்கும் செல்களை கட்டுப்படுத்துகின்றன.
பெரும் பெண்விலங்குகளைச் சுற்றி இருக்க, ஆண்களுக்குள் அடித்துக் கொள்கின்றன.
காட்சியிலிருந்து கிடைக்கும் துப்புகளிலிருந்து எது சிறந்தது, எது தகுதியானது என தெரியும்.
ஜோடிகள் பிணைந்து சுற்றிக் கொள்ளும்போது, அவை ஒளி காட்சிகளை ஒருங்கிணைக்கின்றன.
ஆணினால் அவளுடைய தாளத்தை துல்லியமாக ஈடுகொடுக்க முடியவில்லை எனில், மறுக்கப்படுவான்.
ஆனால் இங்கே சிறப்பான ஒருங்கிணைப்பு உள்ளது.
இந்த ஜோடி இப்போது, முட்டையிட்டு, அடுத்த தலைமுறையை உருவாக்க உதவும்.
இனச்சேர்க்கைக்குப் பின்,
பெண்கள் அனைத்தும் ஆழமில்லா கரையோரங்களுக்குச் சென்று தங்கள் முட்டைகளை வெளியேற்றும்.
செபலோபாட்களில் பெரும்பாலும் நடப்பது போல,
இனச்சேர்க்கை தான் அவற்றின் குறுகிய வாழ்வின் கடைசிச் செயல்.
காலை விடிவதற்குள், இந்த ஒளி விளக்குகள் எல்லாம் மங்கி இறந்திருக்கக்கூடும்.
இந்த அற்புதமான இரவு தான் அவற்றின் கடைசி இரவு.
பூமியெங்கும், கரையோரங்கள், எண்ணற்ற விலங்குகளுக்கு இனச்சேர்க்கைக்காகவும், குட்டிகளை வளர்க்கவும்,
அவற்றுக்கு இரை தேடவும், உன்னதமான இடங்களாக அமைகின்றன.
ஜீலாண்டியாவின் ஆழமற்ற கரையோரங்களில்,
மீண்டும் பெரும் கூட்டங்களாக துரங்கிசர்கள் குழுமியிருக்கின்றன.
அவை தங்களுக்கு இருக்கும் நான்கு ஃபின்களையும் கொண்டு, சிரமமில்லாது, எளிதாக பயணிக்கின்றன
இரைத் தேடவும், கோடைகாலத்தில் இங்கு வந்து குழுமவும்.
அவ்வப்போது, அவை தண்ணீருக்கு மேல் வந்து காற்றை சுவாசித்துச் செல்கின்றன
பின்னர் தொடர்ந்து தங்கள் கடலுக்குள்ளான பயணத்தைத் தொடர்கின்றன.
ஆனால் ஒரு பெண் மட்டும் தன் வழக்கமான நளினத்துடன் நீந்தவில்லை.
அவளும், அவளுடைய இரண்டு-வயது குட்டியும் மற்ற உறுப்பினர்களை விட பின் தங்கி உள்ளனர்.
மிகவும் சிரமத்துடன் நகர்கிறது.
அதை யாரும் கவனிக்காமல் இல்லை.
கைகைஃபிலு, ஒரு பயங்கரமான வேட்டை விலங்கு.
இந்த சிரமப்படும் பெண் அதன் கவனத்தை ஈர்க்கிறாள்.
இன்னும் ஆழமாக நீந்திச் செல்வது அவளுக்கு பாதுகாப்பைத் தரலாம்.
அந்த குட்டிக்கு, மொசாசரை திசைத் திருப்பும் முயற்சி, ஆபத்தாக முடியலாம்.
ஆனால், அதனால் கொஞ்சம் அவகாசத்தைப் பெறலாம்.
தாயும் குட்டியும் முற்றிலும் தனியாக இல்லை.
இந்த விலங்குகள் உறவுகளாக இருக்கலாம்,
மேலும் அந்த கைகைஃபிலுவை விரட்டுவது அவை அனைத்திற்குமே நல்லது தான்.
இது தான் அந்த பெண் விலங்கின் சிரமத்திற்கு காரணம்.
அவள் கர்ப்பமாக இருக்கிறாள்.
இப்போது, கிட்டத்தட்ட ஒன்றரை வருட கால கர்ப்பத்திற்கு பிறகு,
குழந்தை பிறக்கிறது.
பத்தடிக்கும் மேல் நீளம், கிட்டத்தட்ட தாயின் பாதி நீளம் உள்ளது.
மிகப் பெரிய குட்டிகளில் ஒன்று.
அது தண்ணீரின் மேல் வந்து தன் முதல் மூச்சை எடுத்துக்கொள்ள வேண்டும்.
இந்த இளம் துரங்கிசார் 80 வருடங்களுக்கு வாழலாம்.
இப்போது, குடும்பத்தின் ஆதரவுடன்,
அது வேட்டை விலங்காக மீண்டும் தன் இடத்தைப் பெறலாம்...
அதுவும் பூமியின் மிக போஷாக்கான வாழ்விடமான,
வரலாற்றிற்கு முந்தைய கிரகத்தின், கடற்கரையைச் சுற்றியுள்ள கடல்களில்.
Prehistoric Planetல் அடுத்து வருவது,
வறுத்தெடுக்கும் பாலைவனங்களில் ராட்சஸ டைனோசர்கள், ஒரு துணைக்காக சண்டையிடுவது.
அதோடு பூமியெங்கும்,
தனித்துவமான சில உயிரினங்கள், மிகக் கொடுமையான சூழல்கள் நிலவும் இடங்களில்,
பிழைப்பதற்கு தங்களுக்குத் தெரிந்த தந்திரத்தை உபயோகிக்கின்றன.
இந்த கதைகளுக்குப் பின்னால் உள்ள விஞ்ஞானத்தை அறிய,
உடனே, Prehistoric Planet இணையதளத்தை அணுகவும்.
தமிழாக்கம் அகிலா குமார்